Document ID: 32004D0554

KOMISIJAS LĒMUMS
(2004. gada 9. jūlijs),
ar ko groza Padomes Direktīvas 91/68/EEK E pielikumu un Padomes Lēmuma 79/542/EEK I pielikumu par aitu un kazu veselības sertifikāta formas atjaunošanu
(paziņots ar dokumenta numuru K(2004) 1926)
(Dokuments attiecas uz EEZ)
(2004/554/EK)
EIROPAS KOPIENU KOMISIJA,
ņemot vērā Eiropas Kopienas Dibināšanas līgumu,
ņemot vērā Padomes 1972. gada 12. decembra Direktīvu 72/462/EEK (1) par veselības un veterinārās inspekcijas problēmām, kas saistītas ar liellopu, aitu un kazu, un cūku, svaigas gaļas vai gaļas produktu importu no trešām valstīm, un jo īpaši tās 11. panta 2. punktu,
ņemot vērā Padomes 1991. gada 28. janvāra Direktīvu 91/68/EEK par dzīvnieku veselības stāvokli, kas Kopienas iekšienē regulē tirdzniecību ar aitu sugas un kazu sugas dzīvniekiem (2), un jo īpaši tās 14. panta 2. punktu,
tā kā:
(1)
Veterinārā sertifikāta forma tirdzniecībai Kopienas iekšienē ar aitu sugas un kazu sugas dzīvniekiem to audzēšanai ir dota Direktīvas 91/68/EEK E pielikuma III formā.
(2)
Veterinārā sertifikāta forma mājdzīvnieku - aitu sugas un kazu sugas - importam no trešām valstīm ir dota 1976. gada 21. decembra Padomes Lēmuma 79/542/EEK I pielikuma 2. daļā kā “OVI-X” un paredz dzīvnieku un sabiedrības veselības un veterinārās sertifikācijas noteikumus dažādu dzīvo dzīvnieku un svaigās gaļas importam Kopienā (3).
(3)
Saskaņā ar 2001. gada 22. maija Eiropas Parlamenta un Padomes Regulas (EK) Nr. 999/2001 VIII pielikuma A nodaļas I daļu un IX pielikuma E nodaļu, kas paredz noteikumus dažādu infekciozo sūkļveida encefalopātijas (4) formu novēršanai, kontrolei un izskaušanai, konkrētas prasības importam un tirdzniecībai ar aitu sugas un kazu sugas dzīvniekiem to audzēšanai ir izmainītas, lai atspoguļotu enerģiskāku pieeju skreipija vīrusa iznīcināšanai.
(4)
Ir nepieciešams Direktīvas 91/68/EEK E pielikuma III formas dzīvnieku veselības sertifikātam un Lēmuma 79/542/EEK I pielikuma OVI-X formas sertifikātam pievienot jaunus noteikumus.
(5)
Tādēļ Direktīva 91/68/EEK un Lēmums 79/542/EEK attiecīgi jāgroza.
(6)
Šajā lēmumā paredzētie pasākumi ir saskaņā ar Pārtikas ķēdes un dzīvnieku veselības pastāvīgās komitejas atzinumu,
IR PIEŅĒMUSI ŠO LĒMUMU.
1. pants
III forma Direktīvas 91/68/EEK E pielikumā tiek aizstāta ar šā lēmuma I pielikuma tekstu.
2. pants
OVI-X forma Lēmuma 79/542/EEK I pielikuma 2. daļā tiek aizstāta ar šā lēmuma II pielikuma tekstu.
3. pants
Lēmums stājas spēkā no 2004. gada 1. jūnija.
4. pants
Šis lēmums ir adresēts dalībvalstīm.
Briselē, 2004. gada 9. jūlijā

Labels: 3
6